ФОНД ЗА КАПИТАЛНА УЛАГАЊА

АУТОНОМНЕ ПОКРАЈИНЕ ВОЈВОДИНЕ

Број: 404-66/2014

ДАТУМ: 12.08.2014. године

НОВИ САД

Фонд за капитална улагања АП Војводине спроводи отворени поступак јавне набавке добара – вишеенергетски линеарни акцелератори са пратећом опремом за радиолошку терапију, број јавне набавке 404-66/2014, а за коју је Позив за подношење понуда објављен на Порталу јавних набавки дана 30.06.2014. године. Заинтересованo лицe je доставилo Наручиоцу путем електронске поште Захтев за додатна појашњења у вези са припремањем понуде. Захтев je код Наручиоца заведен дана 11.08.2014. године под бројем 1276-III/2014.

У складу са чланом 63. став 2. и 3. Закона о јавним набавкама („Службени гласник РС“, бр.124/12), достављамо одговор на:

**Питање 1.**

Наручилац је у питањима и одговорима објављеним на порталу дана 18.07.2014. позитивно одговорио на захтев потенцијалног понуђача одговором под бр. 15. да се рок важења гаранције за повраћај 25% аванса заврши Квантитативном примопредајом предмета набавке (потписивањем Записника о квантитативној примопредаји добара) из разумљивих разлога јер се у датом моменту аванс и више него у целости оправдава.

Наручилац међутим вероватно грешком није овај свој став адекватно преточио у измене и допуне конкурсне документације бр. 3 од 24.07.2014. под тачком број 9, где је и даље остао исти услов да банкарска гаранција за повраћај аванса од 25% остаје на снази до момента потписивања записника о квантитативно и квалитативно усаглашеном пријему. Апелујемо још једном да наручилац сходно свом одговору под бр. 15 као а да би то било у сагласности и са предвиђеним условима плаћања (правдањем аванса код квантитативне примопредаје издавањем рачуна) поново измени конкурсну документацију у свим партијама, наводећи овај део текста као у наставку:

’’у тренутку закључења уговора, а најкасније у року од 7 дана од дана закључења уговора, **банкарску гаранцију за повраћај авансног плаћања**, издату у висини од 25% од вредности закљученог уговора, са ПДВ-ом са роком важности до потписивања Записника о квантитативно усаглашеном пријему.’’

**Одговор Наручиоца:**

**Не прихвата се предлог заинтересованог лица.** У том делу Конкурсна документација se неће мењати.

**Питање 2.**

Наручилац је у питањима и одговорима објављеним на порталу дана 18.07.2014., код одговора број 17 на питање потенцијалног понуђача о условима плаћања, оставио неизмењене услове плаћања из првобитног текста конкурсне документације (измењен само рок дана плаћања у 45 дана), игноришући суштинске елементе и неопходност њихове измене као што су: 1) износи плаћања у процентима, 2) раздвајање услова плаћања за робу и услуге (јер за услуге не постоји квантитативна примопредаја па тако ни ИИ рата плаћања), 3) различит порески третман за обуке у земљи и обуке у иностранству као и 4) немогућност поновног издавања рачуна за исту робу код ИИИ рате плаћања јер је по Закону о ПДВ промет већ настао код претходне рате (фазе).

Још једном апелујемо на наручиоца да услове плаћања дефинише разумљиво и у складу са законским прописима а како би и он и потенцијални понуђачи могли да разумеју новчане токове по овом пројекту и ускладе текст потенцијалног уговора са законским захтевима и тиме обема странама олакшају реализацију овог финансијски обимног пројекта. Још једном саветујемо да се на следећем примеру базирају услови плаћања за све партије:

За опрему:

-25% аванс у року од 20 дана од достављања гаранција за повраћај аванса и добро извршење посла и предрачуна

-35% у року од 45 дана од потписивања Записника о квантитативном пријему, по испостављеном рачуну

-40% у року од 45 дана од потписивања Записника о квалитативном пријему

За услуге:

-25% аванс у року од 20 дана од достављања гаранција за повраћај аванса и добро извршење посла и предрачуна

-75% у року од 45 дана од потписивања Записника о квалитативном пријему

**Одговор Наручиоца:**

**Не прихвата се предлог заинтересованог лица.** У том делу Конкурсна документација se неће мењати.

**3. Питање:**

У одговорима број 404 – 66/ 2014 на питање бр. 3 везано за уптиме нисте прихватили предлог потенцијалног понуђача – да “у оквиру 6 година укупног гарантног рока, опрема из Партије 1 мора бити у функцији 260 радна дана у години, током радног времена од 8х ујутро до 20х увече, са дозвољеним максималним прекидом од 10 радних дана у једној календарској години.”

Молимо Наручиоца да још једном размотри да је стандард за уптиме свуда у ЕУ од 95% за радне дане/радне сате (8х ујутро до 20х увече) и прихвати горе наведен предлог како би нам омогућио учествовање у предметној јавној набавци.

**Одговор Наручиоца:**

**Не прихвата се предлог заинтересованог лица.** У том делу Конкурсна документација se неће мењати. **Постојећи линеарни акцелератори на ИОВ су набављени 2004. односно 2006. године и раде у режиму појачане експлоатације, а то значи у три, односно у две смене током целе године.**

С поштовањем,

**ФОНД ЗА КАПИТАЛНА УЛАГАЊА**

**АУТОНОМНЕ ПОКРАЈИНЕ ВОЈВОДИНЕ**

**Комисија за јавну набавку бр. 404-66/2014**